Лекарства за домашно лечение се предписват на рецептурна бланка с бял цвят, върху която задължително се отбелязва режимът за еднократно или многократно отпускане. Рецептите за многократно отпускане имат валидност до 6 месеца от датата на предписване.

Лекарите могат да предписват лекарствени продукти, заплащани със средства от републиканския бюджет за лечение на заболявания, извън обхвата на задължителното здравно осигуряване съгласно Наредба № 34 за реда за заплащане от републиканския бюджет на лечението на българските граждани за заболявания, извън обхвата на задължителното здравно осигуряване. Срокът на валидност на рецептите в тези случаи е 15 дни.

За един и същи период на лечение НЗОК заплаща до три лекарствени продукта, предписани на здравноосигуреното лице за едно заболяване, независимо от реда и начина на извършване на предписанията и броя на рецептурните бланки, на които те са предписани.

Лекарствените продукти, съобразно реда и начина на тяхното предписване се разделят, както следва на две групи :

1. група I—лекарства, предписвани по протоколи, в т.ч. и скъпоструващите

2. група II—лекарства, назначавани и предписвани от лекар/зъболекар, работещи в лечебни заведения за извънболнична помощ в изпълнение на договор с НЗОК – общопрактикуващ лекар, лекар - специалист.

Протоколи при изписване:

С “Протокол за предписване на лекарства, заплащани от НЗОК/ РЗОК” (бл. МЗ-НЗОК № 1) се назначава терапия със:

1. Лекарства от група IА - протоколите за тях се разглеждат и утвърждават от комисия в ЦУ на НЗОК, включени по програми за скъпоструващо лечение;

2. Лекарства от група IВ - протоколите за тях се разглеждат и утвърждават от комисия в РЗОК;

3. Лекарства от група IС (издавани от лекар – специалист от извънболничната помощ) - протоколите за тях се утвърждават в РЗОК.

Всички протоколи се заверяват от РЗОК, а лекарствените средства изписвани по тях са за срок от 6 месеца.

Бланки

НЗОК заплаща напълно или частично лекарствени средства, предписани на рецептурна бланка МЗ - НЗОК № 5 и рецептурна бланка МЗ – НЗОК №5А .

Рецептурните бланки се издават в два екземпляра за срокове за изпълнение както следва:

* рецептурна бланка образец **МЗ - НЗОК № 5** за предписване на лекарствени продукти за лечение на заболявания, в количества за не повече от 30 дни;
* рецептурна бланка образец **МЗ - НЗОК № 5А** за предписване на лекарствени продукти за лечение на хронични заболявания, в количества за не повече от 90 дни.

Рецептите имат срок на валидност считано от датата на издаване, както следва:

* до 15 календарни дни - за рецептурна бланка МЗ - НЗОК № 5 и за отрязък А от рецептурна бланка МЗ - НЗОК № 5А ;
* до 45 календарни дни - за отрязък В от рецептурна бланка МЗ - НЗОК № 5А ;
* до 75 календарни дни - за отрязък С от рецептурна бланка МЗ - НЗОК № 5А .

Отделните отрязъци на рецептурна бланка МЗ - НЗОК № 5А се изпълняват последователно в определени срокове, считано от датата на издаването й:

* до 15 календарни дни - за отрязък А;
* от 30 до 45 календарни дни - за отрязък В;
* от 60 до 75 календарни дни - за отрязък С.

Лекарите изписват лекарствени средства, напълно или частично платени от НЗОК за не по-голям от 10 дневен курс на лечение за остро заболяване и не по-голям от 90 дневен курс за лечение на пациенти с хронични заболявания.

Зелени/жълти рецепти

Предписването на лекарствени продукти, съдържащи наркотични вещества, се извършва на специална рецептурна бланка за наркотични вещества с жълт цвят и със зелен цвят. Лекарствените продукти, съдържащи наркотични вещества в комбинация, се предписват на рецептурната бланка със зелен цвят.

Срокът на валидност на специалната рецепта е 7 дни от датата на издаването й.

Подлежи на специален отчет!!!!.

Рецептата се издава в три екземпляра, първите два от които се предават на пациента, а третият се съхранява от лекаря или зъболекаря в продължение на една година и се предоставя на контролните органи при проверка.

Рецептурната бланка е в три екземпляра - третият остава в лекаря, който я е издал. Първият и вторият екземпляр се представят в аптеката за изпълнение. В аптеката се задържат и двата екземпляра, като вторият остава в архива на аптеката, а първият екземпляр се отчита в Районния център по здравеопазване.

Зелена рецептурна бланка е невалидна, ако липсват един или повече от следните елементи на предписанието:

* лекарят не е сложил личен печат с името и УИН кода си
* лекарят е пропуснал да напише адреса на практиката си и телефон за връзка
* лекарят не е написал името и ЕГН на пациента
* лекарят не е подписал собственоръчно рецептата
* лекарят не е написал единичната дозировка на лекарствения продукт (дали е от 5, 10 или 20 милиграма, например)
* лекарят не е написал фармацевтичната форма (дали са таблетки или ампули или свещички, например)
* лекарят не е написал с думи или изобщо не е написал общото количество единични дози, които трябва да се отпуснат
* лекарят не е написал дневната дозировка
* лекарят не е написал с цифри и думи за колко календарни дни е предписанието

**Жълта рецептурна бланка**

Изискванията за предписването на лекарствени продукти на жълта рецептурна бланка са същите, както при зелените рецепти, с единствената разлика, че на жълта рецепта могат да се изписват само и единствено лекарствени продукти от Списък №2 от Закона за контрол на наркотичните вещества и прекурсорите.

Да помислим как ще се пазят и отчита в системата и дали не е необходимо да се пазят хартиени копия на тези рецепти.

Когато лекарственият продукт се заплаща по реда на Наредба № 34 за реда за заплащане от републиканския бюджет на лечението на българските граждани за заболявания, извън обхвата на задължителното здравно осигуряване, лекарят задължително отбелязва в рецептурната бланка, че лекарственият продукт се заплаща от МЗ.

Когато лекарственият продукт се заплаща от Националната здравноосигурителна каса (НЗОК), лекарят задължително попълва кода на НЗОК на съответния лекарствен продукт и МКБ кода на заболяването.

<http://eruditabg.com/?pid=40&spid=60> - списък с лекарствата за жълта рецепта

<http://eruditabg.com/?pid=40&spid=61> - списък с лекарствана за зелена рецепта